मैंने देर न की और अगले ही दिन वहाँ जा पहुँचा. पहाड़ियों से घिरे उस अस्पताल में सिर्फ टी.बी. के ही मरीज़ थे, सेनेटोरियम था. नर्सों के क्वाटर में माँ को बड़ी ही विक्षिप्त अवस्था में पाया. पूछताछ करने पर पता चला कि उनकी ऐसी हालत कुछ वर्षों से थी. इलाज के लिए उन्हें मानसिक अस्पताल में भी भर्ती किया गया था. घर के पते पर कई पत्र भेजे गए पर कोई जवाब नहीं आया. न ही कोई उनका हाल-चाल पूछने आया. पर अब उनकी हालत काबू से बाहर थी इसलिए उन्हें अब वहाँ नहीं रखा जा सकता. पागलखाने भेजना पड़ेगा.